 Guddoomiye ku xigeenka kowaad ee Xisbiga UCID Cabdinaasir Muxumed Xasan Buuni iyo Guddoomiyaha Golaha dhexe ee Xisbiga Waddani Cismaan Afgaab Nuur, oo u waramay Wargeyska Geeska Afrika ayaa ugu horeyn Guddoomiye ku xigeenka kowaad ee Xisbiga UCID Cabdinaasir Muxumed Xasan Buuni yidhi Meel kasta oo la joogo qofka Somaliland u dhashay wuxuu xaq u leenahay inuu shaqo helo, meel kasta oo ay masuuliyiinta Qaranku joogaana waa in sinaan iyo cadaalad ka sameeyaan ayaa wanaagsan, oo aan shaqaalaha loo eegin habayb, reernimo, qabiil, saaxibtinimo, yaa xisbi ahaa, ayaa olole soo galay, laakiin waxa haboon in loo eego, xuquuqdu uu muwaadinku leeyahay, oo ah inuu shaqo helo, isagana waxa xaq loogu leeyahay inuu shaqada qaranka uu waajibkiisa u guto, mar haddii Wasaaraddii Madaxtooyadu meesha ka baxday, Shaqaalihii Wasaaradda Madaxtooyadu meesha ma sii joogi karaan, ee waxaan soo jeedin lahaa Shaqalahaas yaan la eryin oo cidla lagu ridin, ee Wasaaraddaha kala ha lagu meelayo, oo ha laga geeyo. 